钦定古今图书集成/明伦汇编/闺媛典/第289卷 > 皇清二十二 > 危科继室李氏
## 钦定古今图书集成/明伦汇编/闺媛典/第289卷 > 皇清二十二 > 危科继室李氏

按《邵武府续志》：“李氏郡庠生危科继室。长子非己出，抚爱不啻所生。翁姑俱之官，氏独居家，司锁钥而不置私橐。视诸侄如子，遇诸妯娌如同胞。次子衍芳，长娶王氏，芳死，王年二十有七，恸哭几于灭性。遗孤方在襁褓，又生遗腹，王俱育之成立。姑媳共辛苦守节五十九年。”